امریکانین 2023-جو ایل ساوونما بودجه‌سینی احتیوا ائدن و نوماینده‌لر مجلیسینده قبول ائدیلن میللی ساوونما صلاحیت قانونو (نداا) لاییحه‌سینده پ.کا.کا/ی.پ.گ-نین ده فایدالاناجاغی داعش ایله موباریزه فوندونون عراق حیسه‌سیندن 35 میلیون 811 مین دو‌لار، سوریه حیسه‌سیندن ایسه 18 میلیون 368 مین دو‌لار کسیلیب.
امریکا نوماینده‌لر مجلیسی 858 میلیارد دو‌لارلیق ساوونما بودجه‌سینی احتیوا ائدن نداا قانون لاییحه‌سینی 80 علیهینه 350 سسله قبول ائده‌رک یئکون سسوئرمه اوچون سناتا گؤندریب.
قانون لاییحه‌سینده اوکراینایا تهلوکه‌سیزلیگه یاردیم تشببوسو کیمی تانینان تشکیلاتی مالیه‌لش‌دیرمک اوچون 800 میلیون دو‌لار، امریکانین آوروپا‌داکی حربی عملیات‌لارینی دستکلمک اوچون ایسه 6 میلیارد دو‌لار آیریلیب.
اف-16دؤیوش اوچاق لارینین تورکیه-یه ساتیشینی محدودلاشدیریجی شرط‌لردن آسیلی توتان ماده‌لر قانون لاییحه‌سی‌نین یئکونوندان چیخاریلیب.
سناتین دا قانون لاییحه‌سینی سسوئرمه اوچون امریکا پرزیدنتی جو بایدنه گؤندرجگی و داها سونرا تئزلیکله ایمضالایاجاغی گؤزلنیلیر.
